45. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΑΜΥΝΑΣ Αριθ. Φ. 400/12606 Σ. 187 της 25 Οκτ./4 Νοεμ. 1996 (ΦΕΚ  Β΄1005) Καθιέρωση ενιαίου εντύπου για τις εκθέσεις επιθεωρήσεως των στρατοδικείων (Δικαστηρίων – Εισαγγελιών – Γραμματειών τους) και ειδικού εντύπου για τις εκθέσεις επιθεωρήσεως των δικαστικών λειτουργών. Έχοντας υπόψη: α. Τις διατάξεις των άρθρ. 134 και 139 του Νόμ. 2304/95 «Κύρωση του Κώδικα δικαστικού σώματος ενόπλων δυνάμεων». β. Το γεγονός ότι από τις διατάξεις της παρούσας Απόφασης δεν προκαλείται δαπάνη σε βάρος του κρατικού προϋπολογισμού, αποφασίζουμε: 1.Καθιερώνουμε ενιαίο έντυπο για τις εκθέσεις επιθεωρήσεως των στρατοδικείων (Δικαστηρίων – Εισαγγελιών – Γραμματειών τους) και ειδικό έντυπο για τις εκθέσεις επιθεωρήσεως των δικαστικών λειτουργών. 2.Στα έντυπα της προηγούμενης παραγράφου αναγράφονται, κατά περίπτωση τα παρακάτω στοιχεία: α. Στη γενική έκθεση επιθεωρήσεως στρατοδικείου: (1)Για το Δικαστήριο: (α)Ο τρόπος διεξαγωγής της υπηρεσίας. (β)Η εργασία που συντελέστηκε. (γ)Η ενημερότητα της Υπηρεσίας στη διεκπεραίωση των υποθέσεων. (δ)Ο τρόπος διεξαγωγής των συνεδριάσεων. (ε)Τα μέτρα που, τυχόν, απαιτούνται για την πιο εύρυθμη λειτουργία του δικαστηρίου. (2)Για την Εισαγγελία: (α)Ο τρόπος διεξαγωγής της υπηρεσίας. (β)Η εργασία που συντελέστηκε. (γ)Η ενημερότητα της Υπηρεσίας στη διεκπεραίωση των υποθέσεων. (δ)Η μέριμνα για τον έγκαιρο προσδιορισμό των υποθέσεων και την επίδοση των ποινικών δικογράφων, καθώς και για την εκτέλεση των βουλευμάτων και των εν απουσία των κατηγορουμένων εκδιδομένων αποφάσεων. (ε)Ο τρόπος διεξαγωγής των συνεδριάσεων. (ζ)Τα μέτρα που, τυχόν, απαιτούνται για την πιο εύρυθμη λειτουργία της εισαγγελίας. (3)Για τη Γραμματεία του Δικαστηρίου: (α)Ο τρόπος διεξαγωγής της υπηρεσίας. (β)Η εργασία που συντελέστηκε. (γ)Η ενημερότητα της Υπηρεσίας στη διεκπεραίωση των υποθέσεων. (δ)Η εφαρμογή των διατάξεων του κώδικα για την είσπραξη των τελών χαρτοσήμου, την επικόλληση και διαγραφή των ενσήμων, καθώς και των διατάξεων περί παραστατικών των πόρων των διαφόρων ταμείων για τις παραστάσεις των δικηγόρων. (ε)Η κανονική είσπραξη των χρηματικών ποινών, των προστίμων, των χρηματικών ποσών που προέρχονται από μετατροπή ποινών, καθώς και των δικαστικών εξόδων και η έγκαιρη κατάθεσή τους στο δημόσιο ταμείο. (στ)Η ορθή και έγκαιρη εκκαθάριση των χρηματικών ποινών και δικαστικών εξόδων και η βεβαίωσή τους στο αρμόδιο ταμείο για είσπραξη. (ζ)Η εφαρμογή των διατάξεων περί προεισπράξεως των αμοιβών των δικηγόρων και περί αναγραφής του αριθμού του δελτίου ταυτότητας αυτών στα πρακτικά ή τις αποφάσεις. (η)Η έγκαιρη καθαρογραφή των αποφάσεων και των βουλευμάτων. (θ)Το γενικό συμπέρασμα για τον τρόπο διεξαγωγής της υπηρεσίας της Γραμματείας. (ι)Τα μέτρα που, τυχόν, απαιτούνται για την πιο εύρυθμη λειτουργία της. (4)Για τη Γραμματεία της Εισαγγελίας: (α)Ο τρόπος διεξαγωγής της υπηρεσίας. (β)Η εργασία που συντελέστηκε. (γ)Η ενημερότητα της Υπηρεσίας στη διεκπεραίωση των υποθέσεων. (δ)Η εφαρμογή των διατάξεων του κώδικα για την είσπραξη των τελών χαρτοσήμου, την επικόλληση και διαγραφή των ενσήμων, καθώς και των διατάξεων περί παραστατικών των πόρων και των διαφόρων ταμείων για τις παραστάσεις των δικηγόρων. (ε)Η εφαρμογή των διατάξεων περί προεισπράξεως των αμοιβών των δικηγόρων και περί αναγραφής του αριθμού του δελτίου ταυτότητας αυτών στα σχετικά δικόγραφα. (στ)Ο έγκαιρος προσδιορισμός των υποθέσεων και η επίδοση των ποινικών δικογράφων, καθώς και η εκτέλεση των βουλευμάτων και των εν απουσία των κατηγορουμένων εκδιδομένων αποφάσεων. (ζ)Το γενικό συμπέρασμα για τον τρόπο διεξαγωγής της υπηρεσίας της Γραμματείας. (η)Τα μέτρα που απαιτούνται για την πιο εύρυθμη λειτουργία της Γραμματείας. (5)Για το Δικαστήριο γενικώς: (α)Η καταλληλότητα των κτιρίων. (β)Γενικής παρατηρήσεις – προτάσεις. β. Στο ειδικό έντυπο επιθεωρήσεως δικαστικού λειτουργού: (1)Το ονοματεπώνυμο και ο βαθμός του επιθεωρητή. (2)Το χρονικό διάστημα στο οποίο αναφέρεται η επιθεώρηση. (3)Τα στοιχεία του δικαστικού λειτουργού που επιθεωρείται, όπως το ονοματεπώνυμο, ο βαθμός, ο αριθμός μητρώου, η ιδιότητα υπό την οποία υπηρετεί στην τελευταία του θέση, η ημερομηνία προαγωγής στον τελευταίο βαθμό, η οικογενειακή κατάσταση, ο τόπος και το έτος γεννήσεως και τα κωλύματα. (4)Η υπηρεσιακή προέλευσή του. (5)Η χρονολογία εισόδου στο δικαστικό σώμα. (Αντί για τη σελ. 214,41) Σελ. 214,41(α) Τεύχος 1351 Σελ. 119 Δικαστικό Σώμα Ενόπλων Δυνάμεων 8.Ξ.δ.45 (6)Τα κατεχόμενα πτυχία και οι μεταπτυχιακοί τίτλοι σπουδών. (7)Οι ξένες γλώσσες και το επίπεδο γνώσης αυτών, όπως τούτο προκύπτει από τα αντίστοιχα πτυχία. (8)Οι επιστημονικές εργασίες του. (9)Τα δικαστήρια όπου υπηρέτησε και τα καθήκοντα που εξετέλεσε. (10)Ο χρόνος υπηρεσίας του στο δικαστήριο όπου επιθεωρείται. (11)Η εργασία του κατά το χρονικό διάστημα στο οποίο αναφέρεται η επιθεώρηση. Στο σημείο αυτό αναφέρονται ο αριθμός των συμμετοχών του στις συνεδριάσεις του δικαστηρίου, των αποφάσεων και των βουλευμάτων που εξέδωσε ως πρόεδρος, των αποφάσεων και των βουλευμάτων που αιτιολόγησε ως δικαστής, των προτάσεων προς το δικαστικό συμβούλιο, των πράξεων, διατάξεων και απ’ ευθείας παραπομπών στο ακροατήριο που συνέταξε ως εισαγγελέας, των ανακριτικών δικογραφιών που περάτωσε ως ανακριτής, καθώς και κάθε άλλη σχετική δραστηριότητα. (12)Η υπηρεσία του σε διοικητικές θέσεις. (13)Η τυχόν συμμετοχή του σε διοικητικά συμβούλια, επιτροπές ή ομάδες εργασίας και ο χρόνος απασχόλησής του με αυτά. (14)Τα ουσιαστικά προσόντα που πρέπει, σύμφωνα με το νόμο, να αξιολογηθούν. Αυτά είναι: (α)Το ήθος και το σθένος. (β)Η Επιστημονική κατάρτιση. (γ)Η κρίση και η αντίληψη. (δ)Η επιμέλεια, εργατικότητα και η υπηρεσιακή απόδοση (ποιοτική και ποσοτική). (ε)Η ικανότητα στη διεύθυνση της ποινικής διαδικασίας, η συμπεριφορά στο ακροατήριο και γενικώς η ικανότητα στην απονομή της δικαιοσύνης. (στ)Η συμπεριφορά του γενικά και η κοινωνική παράσταση. (ζ)Η ικανότητα στο χειρισμό του προφορικού λόγου (για τους Εισαγγελείς). (η)Η ικανότητα διοίκησης, όπου συντρέχει περίπτωση. (15)Στο έντυπο προβλέπεται χώρος για ειδική αιτιολογία ή για άλλες παρατηρήσεις. 3.Ο τύπος των εντύπων φαίνεται στα συνημμένα υποδείγματα. 4.Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως. (Ακολουθούν υποδείγματα) Σελ. 214,42(α) Τεύχος 1351 Σελ. 120 